CELEX: 31988D0013
Language: el
Date: 1987-12-22 00:00:00
Title: Απόφαση του Συμβουλίου της 22ας Δεκεμβρίου 1987 περί καθορισμού του αριθμού των υπαλλήλων που μπορούν να αποχωρήσουν οριστικά από την υπηρεσία το 1988 ( 88/13/ΕΚΑΧ, ΕΟΚ, Ευρατόμ )

Avis juridique important

|

31988D0013

Απόφαση του Συμβουλίου της 22ας Δεκεμβρίου 1987 περί καθορισμού του αριθμού των υπαλλήλων που μπορούν να αποχωρήσουν οριστικά από την υπηρεσία το 1988 ( 88/13/ΕΚΑΧ, ΕΟΚ, Ευρατόμ )  

Επίσημη Εφημερίδα αριθ. L 006 της 09/01/1988 σ. 0037 - 0037

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Δεκεμβρίου 1987  περί καθορισμού του αριθμού των υπαλλήλων που μπορούν να αποχωρήσουν οριστικά από την υπηρεσία το 1988  (88/13/ΕΚΑΧ, ΕΟΚ, Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό (ΕΚΑΧ, ΕΟΚ, Ευρατόμ) αριθ. 3518/85 του Συμβουλίου της 12ης Δεκεμβρίου 1985 για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων (1) με την ευκαιρία της προσχώρησης της Ισπανίας και της Πορτογαλίας, και ιδίως το άρθρο 2 παράγραφος 2 πρώτο εδάφιο,  την πρόταση της Επιτροπής,  Εκτιμώντας:  ότι πρέπει να καθορισθεί για κάθε θεσμικό όργανο ο αριθμός των υπαλλήλων που μπορούν να αποχωρήσουν από την υπηρεσία, κατά την διάρκεια του έτους 1988, υπό τους όρους που προβλέπονται στον κανονισμό (ΕΚΑΧ, ΕΟΚ, Ευρατόμ) αριθ. 3518/85·  ότι, επιβάλλεται να εξασφαλιστεί ότι οι δυνατότητες οριστικής αποχώρησης από την υπηρεσία που δεν χρησιμοποιήθηκαν το 1986 και το 1987 θα μπορέσουν να χρησιμοποιηθούν το 1988, ή, ενδεχομένως, από τότε μέχρι το 1990 μέσα στα όρια που προβλέπει το άρθρο 2 παράγραφος 1 του ανωτέρω κανονισμού,  ΑΠΟΦΑΣΙΖΕΙ:  Άρθρο μόνο  Για το 1988, ο αριθμός των υπαλλήλων, που μπορούν να αποχωρήσουν από την υπηρεσία, καθορίζεται ως εξής:  - 40 όσον αφορά το Ευρωπαϊκό Κοινοβούλιο,  - 18 όσον αφορά το Συμβούλιο,  - 135 όσον αφορά την Επιτροπή (Προϋπολογισμός λειτουργίας),  - 10 όσον αφορά την Επιτροπή (Προϋπολογισμός έρευνας),  - 2 όσον αφορά το Δικαστήριο,  - 3 όσον αφορά την Οικονομική και Κοινωνική Επιτροπή,  - 2 όσον αφορά το Ελεγκτικό Συνέδριο.  Βρυξέλλες, 22 Δεκεμβρίου 1987.  Για το Συμβούλιο  Ο Πρόεδρος  N. WILHJELM  (1) ΕΕ αριθ. L 335 της 13. 12. 1985, σ. 56.